ΕΝΔΕΙΚΤΙΚΕΣ ΣΥΜΒΟΥΛΕΣ ΓΙΑ ΚΑΛΥΤΕΡΗ ΑΝΑΖΗΤΗΣΗ ΣΤΗ ΜΗΧΑΝΗ ΤΗΣ Google

1. Χρησιμοποιείστε **εισαγωγικά** στην αρχή και το τέλος μιας φράσης ώστε να εμφανιστούν μόνο οι σελίδες που έχουν τη συγκεκριμένη φράση ακριβώς όπως τη γράψατε.
2. Αν δεν θυμάστε ολόκληρη τη φράση που αναζητείτε, βάλτε **αστερίσκο (\*) μεταξύ των εισαγωγικών** για να δείξετε στο Google Search ποιες **λέξεις** είναι **άγνωστες ή μεταβλητές**. Ο αστερίσκος αντικαθιστά την άγνωστη λέξη μέσα σε μια φράση που αναζητούμε και μας δίνει ακριβή αποτελέσματα.
3. Χρησιμοποιείστε το σύμβολο του **«μείον» (–) κολλητά σε μια λέξη την οποία θέλετε να αποκλείσετε** από το αποτέλεσμα των αναζητήσεων.
4. Χρησιμοποιείστε το σύμβολο του του **«συν» (+) κολλητά σε μια λέξη την οποία θέλετε να περιέχεται οπωσδήποτε** στο αποτέλεσμα των αναζητήσεων
5. Χρησιμοποιείστε τη λέξη «**OR**» ανάμεσα σε δύο διαφορετικές λέξεις αν θέλετε τις σελίδες που περιέχουν την μια τουλάχιστον από τις δύο λέξεις για τις οποίες ψάχνετε αποτελέσματα, π.χ. γάτα OR σκύλος.
6. Εναλλακτικά, χρησιμοποιείστε τη λέξη «**ΑND**» αν θέλετε τις σελίδες που περιέχουν **και** τις δύο λέξεις
7. Πληκτρολογήστε κατευθείαν μια πράξη για να πάρετε το αποτέλεσμά της άμεσα.
8. Πληκτρολογήστε κατευθείαν τη λέξη «καιρός» και μια περιοχή για να δείτε τον καιρό στην περιοχή αυτή
9. Χρησιμοποιείστε τον όρο “site:**διεύθυνση ιστοσελίδας**” εάν ψάχνετε σελίδες μόνο από ένα συγκεκριμένο site.
10. Χρησιμοποιείστε τον όρο “filetype:επέκταση αρχείου” για να αναζητήσετε μόνο συγκεκριμένου τύπου αρχεία. Π.χ. η αναζήτηση: Ιλιάδα filetype:ppt θα βρει μόνο αρχεία powerpoint για την Ιλιάδα.
11. Πληκτρολογήστε κατευθείαν τη λέξη «μετάφραση» και μετά μια ξένη λέξη για να δείτε τη μετάφρασή της
12. **Βρείτε εικόνες χρησιμοποιώντας εικόνες**. Θέλετε να βρείτε πού τραβήχτηκε μια φωτογραφία ή να διαπιστώσετε σε ποια άρθρα στο διαδίκτυο έχουν χρησιμοποιηθεί; Στο Google Images επιλέξτε το εικονίδιο με την κάμερα και είτε γράψτε το URL της εικόνας είτε κάντε την upload από τον υπολογιστή σας.
13. Μάθετε τι σημαίνει μια λέξη. Αν γράψετε τη λέξη **DΕFINE: άγνωστη λέξη** στο Google Search τότε θα πάρετε όλες τις απαντήσεις για μια άγνωστη λέξη ή ακόμη κι ένα ακρωνύμιο.